CELEX: E2007J0007
Language: lv
Date: 2008-09-18 00:00:00
Title: Tiesas spriedums ( 2008. gada 7. maijs ) lietā E-7/07 — Seabrokers AS kā arī Norvēģijas valsts, ko pārstāv Skattedirektoratet (Nodokļu direktorāts) (uzņēmējdarbības brīvība — nolīgums par divkāršiem nodokļiem — maksimālās ar nodokļiem neapliekamās summas aprēķināšana par nodokļiem, kas maksāti citā EEZ valstī — parāda procenti un grupu iemaksas)

18.9.2008   
            
            
               LV
            
            
               Eiropas Savienības Oficiālais Vēstnesis
            
            
               C 239/21
            
         
      TIESAS SPRIEDUMS
   
   (2008. gada 7. maijs)
   lietā E-7/07
   
      Seabrokers AS kā arī Norvēģijas valsts, ko pārstāv Skattedirektoratet (Nodokļu direktorāts)
   
      (uzņēmējdarbības brīvība — nolīgums par divkāršiem nodokļiem — maksimālās ar nodokļiem neapliekamās summas aprēķināšana par nodokļiem, kas maksāti citā EEZ valstī — parāda procenti un grupu iemaksas)
   
   (2008/C 239/10)
   Lietā E-7/07 starp Seabrokers AS un Norvēģijas valsti, ko pārstāv Skattedirektoratet (Nodokļu direktorāts) — Lūgums Tiesai no Stavanger tingrett (Stavanger rajona tiesa) par EEZ līguma 4. panta interpretāciju (diskriminācijas aizliegums valsts piederības dēļ), EEZ līguma 31. panta par uzņēmējdarbības brīvību un EEZ līguma 40. panta par kapitāla brīvu apriti EEZ interpretāciju, tiesa, kuras sastāvā ir Thorgeir Örlygsson, tiesnesis-referents, Carl Baudenbacher, priekšsēdētājs un Henrik Bull, tiesnesis, 2008. gada 7. maijā pasludināja spriedumu, kura rezolutīvā daļa ir šāda:
   
               1)
            
            
               EEZ valsts, kas, piemērojot principu par neto ienākumu aplikšanu ar nodokļiem, attiecina daļu uzņēmuma parāda procentu izdevumu uz nopelnītajiem ienākumiem, kas nopelnīti ar tā filiāles starpniecību citā EEZ valstī, aprēķinot maksimālo ar nodokļiem neapliekamo summu, par nodokļiem, kas maksāti šajā valstī, ierobežo uzņēmējdarbības brīvību EEZ līguma 31. panta nozīmē.
            
         
               2)
            
            
               EEZ valsts, kas, piemērojot principu par neto ienākumu aplikšanu ar nodokļiem, attiecina daļu uzņēmuma izdevumu grupu iemaksu veidā citos uzņēmumos atbilstīgi šīs valsts fiskālai likumdošanai uz ienākumiem, kas nopelnīti ar minētā uzņēmuma filiāles starpniecību citā EEZ valstī, aprēķinot maksimālo ar nodokļiem neapliekamo summu, par nodokļiem, kas maksāti šajā valstī, ierobežo uzņēmējdarbības brīvību EEZ līguma 31. panta nozīmē.